**“БАГАНУУР” ХК**

**“КОМПАНИЙН ЗАСАГЛАЛЫН КОДЕКС”-ИЙН ХЭРЭГЖИЛТИЙН ҮНЭЛГЭЭНИЙ ТАЙЛАН**

Хугацаа: 2023.11.17

**УЛААНБААТАР**

**2023 он**

1. **Үнэлгээний зорилго**
	1. Энэхүү үнэлгээний зорилго нь “Компанийн засаглалын кодекс”-ийн хэрэгжилтийг үнэлэх, компанийн засаглалын тогтолцоонд тулгарч буй асуудлыг тодорхойлох, түүнд үндэслэн заавар, зөвлөмжийг боловсруулан хүргүүлж, мөрдүүлэх замаар тухайн компанийн засаглалын түвшинг сайжруулахад оршино.
	2. “Компанийн засаглалын кодекс”-ийн хэрэгжилтийн зайны үнэлгээг компанийн төлөөлөн удирдах зөвлөл (ТУЗ)-өөс томилогдсон холбогдох эрх бүхий албан тушаалтан уг кодексийн нэгдүгээр хавсралт болох асуулгын маягтын дагуу гүйцэтгэж, оноогоор үнэлнэ.
	3. Хөрөнгийн биржийн үнэт цаас гаргагч хариуцсан мэргэжилтэн нь компанийн ирүүлсэн зайны үнэлгээг баримтад үндэслэн хяналтын оноо болон хувь бүхий үнэлгээний нэгдсэн дүнг жилд 2-оос доошгүй удаа тооцно.
	4. Үнэлгээний нэгдсэн дүнг Хөрөнгийн биржийн үнэт цаасны ангилалд өөрчлөлт оруулах, бүртгэлтэй хувьцаат компанийн засаглалын тухайн үеийн нөхцөл байдлыг тодорхойлох болон компанийн засаглалын түвшингийн нэгдсэн судалгаа гаргаж олон нийтэд мэдээлэл өгөх зорилгоор ашиглана.
	5. Хөрөнгийн биржийн зүгээс “Компанийн засаглалын кодекс”-ийн хэрэгжилт, үнэлгээний нэгдсэн дүнг улирал тутмын эхний долоо хоногт Хороонд хүргүүлж, олон нийтэд мэдээллэнэ.
2. **Үнэлгээний бүтэц**

“Компанийн засаглалын кодекс”-ийн үнэлгээний загвар нь нийт 36 асуулга бүхий дараах бүтэцтэй тайлан байна. Үүнд:

|  |  |  |  |  |  |
| --- | --- | --- | --- | --- | --- |
| № | Гарчиг | Авбал зохих нийт оноо | Үнэлсэн оноо | Хяналтын оноо | Үнэлгээний хувь |
| 1 | ТУЗ-ийн бүтэц, зохион байгуулалт | 12 | 10 |  | 83% |
| 2 | ТУЗ-ийн дэргэдэх хороод, тэдгээрийн чиг үүрэг | 10 | 9 |  | 90% |
| 3 | Тайлагнал, мэдээллийн ил тод байдал | 6 | 5 |  | 83% |
| 4 | Аудит, хяналтын тогтолцоо | 6 | 4 |  | 67% |
| 5 | Эрсдэлийн удирдлага | 8 | 6 |  | 75% |
| 6 | Эрх бүхий албан тушаалтны цалин урамшуулал | 6 | 5 |  | 83% |
| 7 | Ороцогч талуудын эрх ашиг | 8 | 7 |  | 88% |
| 8 | Компанийн соёл | 6 | 3 |  | 50% |
| 9 | Хувьцаа эзэмшигчийн эрх | 10 | 9 |  | 90% |
|  | **НЭГДСЭН ДҮН** | **72** | **58** |  | **79%** |

1. **Үнэлгээний аргачлал**
	1. Асуулга тус бүрийн хувьд бүрэн хэрэгжүүлсэн, эсхүл үндэслэл бүхий тайлбар гаргасан 2, хэсэгчлэн хэрэгжүүлсэн, эсхүл хугацаа бүхий хэрэгжүүлэх арга хэмжээ, зорилтоо тайлбарласан 1, үнэлгээ ирүүлээгүй бол 0 гэсэн оноогоор тус тус үнэлэх ба хэрэгжилт болон тайлбарыг тус бүрээр нь оруулав.
	2. Үнэлгээний нэгдсэн дүнд үндэслэн тухайн байгууллагын “Компанийн засаглалын кодекс”-ийн хэрэгжилтийг дараах байдлаар үнэлнэ:
		1. авбал зохих нийт онооны 90 хувь болон түүнээс дээш байвал засаглал хэвийн буюу эрсдэлгүй
		2. 70-89 хувь байвал дунд засаглалтай буюу цаашид эрсдэл үүсч болзошгүй тул зөвлөмж хүргүүлэх
		3. 50-69 хувь байвал хангалтгүй засаглалтай буюу эрсдэлтэй тул зайны болон газар дээрх хяналт шалгалтыг хэрэгжүүлэх нөхцөл бүрдсэн
		4. 49 болон түүнээс доош хувьтай бол муу засаглалтай буюу үйл ажиллагаа нь өндөр эрсдэлтэй тул зохицуулалтын арга хэмжээ авах шаардлагатай

“Багануур” ХК нь Монголын хөрөнгийн биржид бүртгэлтэй ХК-уудад зориулсан “Компанийн засаглалын кодексийн хэрэгжилтийг үнэлэх үнэлгээний асуулга”-ыг ашиглан үнэлгээ хийсэн. Багануур ХК-ийн засаглалын нэгдсэн үнэлгээ нь 79 хувьтай байгаа нь дунд засаглалтай буюу цаашид эрсдэл үүсч болзошгүй байна.

|  |
| --- |
| **Компанийн засаглалын үнэлгээний асуулга** |
| *Кодексийн хэрэгжилтийг "Хэрэгжүүл, эсвэл тайлбарла" гэсэн зарчмын дагуу тайлагнахдаа кодекст дурдсан зарчмын зүйл тус бүрээр биелүүлсэн эсэх, биелүүлээгүй бол яагаад биелүүлээгүй, түүнийг орлох бүтэц, зохион байгуулалтын ямар арга хэмжээ авсныг тайлбар хэсэгт нарийвчлан тайлбарлана.*  |
| **НЭГДҮГЭЭР ЗАРЧИМ. ТУЗ-ИЙН БҮТЭЦ, ЗОХИОН БАЙГУУЛАЛТТУЗ нь олон талт ур чадвар, мэдлэг, туршлага, хараат бус байдал зэргийг зохистойгоор хангасан, алсын хараатай, бүтээлч, үр дүнтэй бүтэц байна** |
| **№** | **Зүйл** | **Хэрэгжилт** | **Тайлбар** | **Оноо** | **Хувь** |
| 1 | ***1.1. Компани нь ТУЗ-ийн үйл ажиллагааны журмаар ТУЗ-ийн дарга, гишүүд, нарийн бичгийн даргын чиг үүрэг, хариуцлагыг нарийвчлан зохицуулна.*** | Бүрэн хэрэгжүүлсэн | "Багануур" ХК-ийн ТУЗ-ийн 2019 оны 05-р сарын 07-ны өдрийн 14 тоот тогтоолоор "ТУЗ-ийн үйл ажиллагааны болон хороодын журам"-ыг шинэчлэн баталж үйл ажиллагаандаа мөрдөн ажиллаж байна. Тус журамд ТУЗ-ийн дарга, нарийн бичгийн дарга, гишүүдийн эрх үүрэг, хариуцлагыг зохицуулсан.  | 2 | 100% |
| 2 | ***1.2. Компани нь ТУЗ-ийн гишүүнийг сонгон шалгаруулах, томилох асуудлыг тусгасан нэр дэвшүүлэх журам, залгамж халааны бодлогын баримт бичигтэй байна.*** | Хэсэгчлэн хэрэгжүүлсэн | "Багануур" ХК-ийн дүрэм, ТУЗ-ийн дэргэдэх Нэр дэвшүүлэх хорооны үйл ажиллагааны журам зэрэгт ТУЗ-ийн гишүүн болон гүйцэтгэх захирал, дэд захирал, ерөнхий нягтлан бодогч, компанийн нэгжийн удирдлагад нэр дэвшигчид тавих шаардлагыг тодорхойлж ур чадвар, мэдлэг, боловсрол, ажлын туршлагыг үнэлэх шалгуурыг тогтоох талаар тусгасан. Цаашид залгамж халааны бодлогын баримт бичгийг боловсруулан 2024 оны 1-р улиралд батлан мөрдөж эхэлнэ.  | 1 | 50% |
| 3 | ***1.3. ТУЗ-ийн гишүүн бүрийн ажлын туршлага, ажилласан хугацаа, хараат бус байдал, хувьцааны эзэмшлийн хувь хэмжээ, хуралдаанд оролцсон ирц зэрэг мэдээллийг жилийн үйл ажиллагааны тайланд дэлгэрэнгүйгээр тусгаж, өөрийн цахим хуудсанд байршуулна.*** | Хэсэгчлэн хэрэгжүүлсэн | Компанийн жилийн эцсийн тайлан, хөрөнгийн биржийн цахим хуудас болон компанийн цахим хуудсанд ТУЗ-ын гишүүдийн товч мэдээллийг байршуулдаг. 2023 оны 12 сарын 31-ны дотор хөрөнгийн биржийн болон компанийн цахим хуудсанд дэлгэрэнгүй мэдээллийг байршуулна. 2023 оны жилийн эцсийн үйл ажиллагааны тайланд дэлгэрэнгүй мэдээллийг оруулан тайлагнана.  | 1 | 50% |
| 4 | ***1.4. Компани нь ТУЗ-ийн болон түүний дэргэдэх хороодын бүтэц, бүрэлдэхүүний бодлогын баримт бичигтэй байх ба уг баримт бичигт гишүүний боловсрол, мэргэшил, ур чадвар, туршлагад тавигдах шаардлага болон хүйсийн тэнцвэр зэрэг асуудлыг тусгана.*** | Бүрэн хэрэгжүүлсэн | Компанийн дүрэм, "ТУЗ-ийн үйл ажиллагааны болон хороодын журам"-д ТУЗ болон хороодын бүтэц, бүрэлдэхүүн, гишүүдэд тавигдах шаардлагыг тусгасан байдаг.  | 2 | 100% |
| 5 | ***1.5. ТУЗ-ийн гишүүнийг анх томилогдоход чиглүүлэх сургалтыг зохион байгуулах ба ажил үүргээ гүйцэтгэхэд шаардлагатай ур чадвар, мэдлэг, мэдээллийг олгох, шинэчлэх сургалтад тогтмол хамруулна.*** | Бүрэн хэрэгжүүлсэн | Шинээр томилогдсон ТУЗ-ийн гишүүдийг компанийн үйл ажиллагаатай танилцуулах чиглүүлэх сургалтанд хамруулдаг. Мөн шаардлагатай тохиолдолд мэдлэг, ур чадвар, мэдээлэл олгох сургалтанд хамруулахаар зорин ажилладаг.  | 2 | 100% |
| 6 | ***1.6. ТУЗ-ийн нарийн бичгийн дарга нь ТУЗ-ийн үйл ажиллагааг зохистой явуулах асуудлаар ТУЗ-ийн даргаар дамжуулан хариуцлага хүлээнэ.*** | Бүрэн хэрэгжүүлсэн | ТУЗ-ийн үйл ажиллагааны журамд тусган ажилладаг. | 2 | 100% |
| ДҮН | 10 | 83% |
| **ХОЁРДУГААР ЗАРЧИМ. ТӨЛӨӨЛӨН УДИРДАХ ЗӨВЛӨЛИЙН ДЭРГЭДЭХ ХОРООД, ТЭДГЭЭРИЙН ЧИГ ҮҮРЭГТУЗ нь өөрийн үйл ажиллагааг тодорхой чиг үүрэг хариуцсан өөрийн дэргэдэх хороодоор дамжуулан хэрэгжүүлж, эцсийн хариуцлагыг хүлээнэ** |
| 7 | ***2.1. ТУЗ-ийн дарга болоод төлөөлөн удирдах зөвлөлийн гишүүдийн олонх нь хараат бус гишүүн байхыг зорино.*** | Бүрэн хэрэгжүүлсэн | Компанийн дүрэмд зааснаар ТУЗ нь 12 гишүүнтэй байх бөгөөд үүний 1/3-ээс доошгүй нь хараат бус гишүүн байна гэж заасан. Компанийн ТУЗ нь 4 хараат бус гишүүнтэй. ТУЗ-ийн дарга нь ердийн гишүүн байдаг. | 2 | 100% |
| 8 | ***2.2. ТУЗ-ийн дэргэдэх аудитын хороо нь үйл ажиллагааны журам аудитын бодлогын баримт бичигтэй байна. Аудитын хорооны дарга нь төлөөлөн удирдах зөвлөлийн дарга бус байна. Аудитын хорооны хуралд компанийн гүйцэтгэх удирдлага болон ажилтнууд гагцхүү тус хорооны хүсэлтээр  оролцоно.*** | Бүрэн хэрэгжүүлсэн | ТУЗ-ийн дэргэдэх Аудитын хороо нь ТУЗ-ийн 2019 шинэчлэн баталсан "ТУЗ-ийн үйл ажиллагааны болон хороодын журам"-ыг баримтлан ажилладаг. Аудитын хорооны дарга нь ТУЗ-ийн дарга биш бөгөөд хараат бус гишүүн ажилладаг. Компанийн гүйцэтгэх удирдлага болон ажилтнууд аудитын хорооны хуралд оролцох тохиолдолд зөвхөн хорооны хүсэлтээр оролцдог. | 2 | 100% |
| 9 | ***2.3. ТУЗ-ийн дэргэдэх цалин урамшууллын хороо нь цалин, урамшууллын үйл ажиллагааны журам, цалин урамшууллын бодлогын баримт бичигтэй байна.  Цалин урамшууллын хорооны дарга нь төлөөлөн удирдах зөвлөлийн дарга бус, мөн хараат бус гишүүн байна. Цалин урамшууллын хорооны хуралд гүйцэтгэх удирдлага гагцхүү хорооны хүсэлтээр оролцоно.*** | Бүрэн хэрэгжүүлсэн | ТУЗ-ийн дэргэдэх Цалин урамшууллын хороо нь ТУЗ-ийн 2019 шинэчлэн баталсан "ТУЗ-ийн үйл ажиллагааны болон хороодын журам"-ыг баримтлан ажилладаг. Цалин урамшууллын хорооны дарга нь ТУЗ-ийн дарга биш бөгөөд хараат бус гишүүн ажилладаг. Компанийн гүйцэтгэх удирдлага цалин урамшууллын хорооны хуралд оролцох тохиолдолд зөвхөн хорооны хүсэлтээр оролцдог. | 2 | 100% |
| 10 | ***2.4. ТУЗ-ийн дэргэдэх нэр дэвшүүлэх хороо нь үйл ажиллагааны журам, залгамж халааны бодлогын баримт бичигтэй байна. Нэр дэвшүүлэх хорооны дарга нь төлөөлөн удирдах зөвлөлийн дарга бус, мөн хараат бус гишүүн байна.*** | Хэсэгчлэн хэрэгжүүлсэн | ТУЗ-ийн дэргэдэх Нэр дэвшүүлэх хороо нь ТУЗ-ийн 2019 шинэчлэн баталсан "ТУЗ-ийн үйл ажиллагааны болон хороодын журам"-ыг баримтлан ажилладаг. Нэр дэвшүүлэх хорооны дарга нь ТУЗ-ийн дарга биш бөгөөд ердийн гишүүн ажилладаг. Цаашид залгамж халааны бодлогын баримт бичгийг боловсруулан 2024 оны 1-р улиралд батлан мөрдөж эхэлнэ.  | 1 | 50% |
| 11 | ***2.5. ТУЗ нь өөрийн дэргэд бусад чиг үүрэг бүхий байнгын болон түр хороог байгуулж болно. Төлөөлөн удирдах зөвлөлийн дэргэдэх хороод бүгд үйл ажиллагааны журам, заавартай, чиг үүргээ хэрэгжүүлэхэд шаардлагатай мэдлэг, ур чадвар, ажлын туршлага бүхий бүрэлдэхүүнтэй байна.*** | Бүрэн хэрэгжүүлсэн | ТУЗ нь дэргэдээ "Аудитын хороо", "Цалин урамшууллын хороо", "Нэр дэвшүүлэх хороо"-той. Эдгээр хороод нь үйл ажиллагааны журамтай бөгөөд чиг үүргээ хэрэгжүүлэхэд шаардлагатай мэдлэг, ур чадвар, ажлын туршлага бүхий бүрэлдэхүүнтэй. | 2 | 100% |
| ДҮН | 9 | 90% |
| **ГУРАВДУГААР ЗАРЧИМ. ТАЙЛАГНАЛ, МЭДЭЭЛЛИЙН ИЛ ТОД БАЙДАЛТУЗ нь санхүүгийн болон санхүүгийн бус тайлагнал, мэдээллийн ил тод байдлын үнэн, бүрэн, тэнцвэрт байдлыг хангана** |
| 12 | ***3.1. ТУЗ нь компанийн мэдээллийн ил тод байдал, тайлагналын журмыг баталж, хэрэгжилтэд нь хяналт тавина.*** | Бүрэн хэрэгжүүлсэн | Компанийн мэдээллийн үйл ажиллагааны журам, мэдээллийн аюулгүй байдлыг хангах журмын дагуу мэдээллүүдийг тодорхойлж нийтэд ил тод болгох мэдээллийг хууль журмын дагуу компанийн албан ёсны цахим хуудас /www.baganuurmine.mn / болон хөрөнгийн биржийн цахим хуудсаар хувьцаа эзэмшигчид, хөрөнгө оруулагчид, олон нийтэд компанийн үйл ажиллагаа, санхүүгийн тайланг нээлттэй тайлагнадаг. Мэдээллийн ил тод байдал, тайлагналын журмын төсөл боловсруулах ажлын хэсэгн байгуулан ажиллаж байна. | 2 | 100% |
| 13 | ***3.2. ТУЗ нь энэхүү кодекст заасан засаглалын баримт бичиг, дүрэм, журам, зааврыг цахим хуудсаараа дамжуулан олон нийтэд хүргэнэ.*** | Хэсэгчлэн хэрэгжүүлсэн | Компанийн албан ёсны цахим хуудас /www.baganuurmine.mn /-аар компанийн үйл ажиллагааны тайланг жилээр, санхүүгийн тайланг улирал, жилээр нээлттэй тайлагнадаг. Мөн компанийн мэдээллийн үйл ажиллагааны журам, мэдээллийн аюулгүй байдлыг хангах журмын дагуу мэдээллүүдийг тодорхойлж нийтэд ил тод болгох мэдээллийг хууль журмын дагуу цахим хуудсаар дамжуулан мэдээлдэг. Цаашид цахим хуудсаа улам хөгжүүлэх, засаглалын талаарх мэдээллийг илүү сайжруулан ажиллахаар төлөвлөж байна. | 1 | 50% |
| 14 | ***3.3. Санхүүгийн болон санхүүгийн бус тайлагнал нь тэнцвэртэй, тодорхой, бодит байна. Санхүүгийн бус тайлан нь хүрээлэн буй орчин, нийгэм, эдийн засгийн хүрээнд компанийн тогтвортой үйл ажиллагаанд нөлөөлж болзошгүй хүчин зүйлс, эрсдэл, компанийн үйл ажиллагааны зорилго, зорилтууддаа хүрсэн эсэхийг үнэлсэн мэдээлэл байна.*** | Бүрэн хэрэгжүүлсэн | Компанийн үйл ажиллагааны тайланг жилээр, санхүүгийн тайланг улирал, жилээр олон нийтэд нээлттэй тайлагнадаг. Санхүүгийн бус тайлангийн хүрээнд жилийн үйл ажиллагааны тайланд эдийн засгийн орчин, хөдөлмөрийн аюулгүй байдал эрүүл ахуй, хүний нөөц, нийгмийн хариуцлага, байгаль орчны хяналт, нөхөн сэргээлт, хамтын ажиллагаа /гадаад харилцаа, орон нутаг/, хөндлөнгийн аудитын дүгнэлтийн талаарх мэдээ мэдээллийг оруулсан.  | 2 | 100% |
| ДҮН | 5 | 83% |
| **ДӨРӨВДҮГЭЭР ЗАРЧИМ. АУДИТ, ХЯНАЛТЫН ТОГТОЛЦООТУЗ нь аудит, хяналтын тогтолцооны хараат бус, үр дүнтэй байдлыг хангана** |
| 15 | ***4.1. ТУЗ нь аудитын хорооны үйл ажиллагааны журамд хөндлөнгийн аудитортой харьцах, хөндлөнгийн аудиторыг хуульд заасан чиг үүргээ саадгүй гүйцэтгэх нөхцөл боломжоор хангах талаар тусгаж, журмын хэрэгжилтэд хяналт тавина.*** | Бүрэн хэрэгжүүлсэн | Аудитын хорооны үйл ажиллагааны журмын 2.1.3-т Хөндлөнгийн аудитортой хамтран ажиллах тухай тусгасан бөгөөд журмын хэрэгжилтэнд ТУЗ хяналт тавьж ажилладаг. | 2 | 100% |
| 16 | ***4.2. Хөндлөнгийн аудитор нь хувьцаа эзэмшигчдийн ээлжит хуралд оролцож, аудиттай холбоотой асуудлаар хувьцаа эзэмшигчдэд мэдээлэл өгдөг байна.*** | Цаашид хэрэгжүүлж ажиллана | 2024 оноос эхлэн Хувьцаа эзэмшигчдийн ээлжит хуралд хөндлөнгийн аудиторыг оролцуулан хувьцаа эзэмшигчдэд мэдээлэл өгч ажиллана. | 1 | 50% |
| 17 | ***4.3. Дотоод аудитын тогтолцоо, түүний бүтэц, зохион байгуулалт, чиг үүргийн талаарх мэдээллийг компанийн үйл ажиллагааны тайлан болон цахим хуудсаар дамжуулан олон нийтэд мэдээлж тэдгээрт орсон өөрчлөлтийг тухай бүр мэдэгдэнэ.***  | Цаашид хэрэгжүүлж ажиллана | Компанийн бүтцэд тусгасны дагуу Дотоод хяналт шалгалтын алба ажилладаг бөгөөд албаны бүтэц зохион байгуулалт, чиг үүргийг ТУЗ-аас баталсан Дотоод хяналт шалгалтын албаны ажиллах журмаар зохицуулдаг. Цаашид 2023 оны 11 сарын 31-ны өдрийн дотор дотоод аудитын тогтолцоо, түүний бүтэц, зохион байгуулалт, чиг үүргийн талаарх мэдээллийн цахим хуудсар дамжуулан олон нийтэд мэдээлнэ. Мөн 2023 оны жилийн эцсийн үйл ажиллагааны тайланд тусган мэдээлнэ. | 1 | 50% |
| ДҮН | 4 | 67% |
| **ТАВДУГААР ЗАРЧИМ. ЭРСДЭЛИЙН УДИРДЛАГАТУЗ нь эрсдэлийн удирдлага болон комплайнсын хяналтыг зохистой байдлаар, хараат бусаар зохион байгуулж, тэдгээрийн үр дүнтэй байдалд тогтмол хяналт тавина** |
| 18 | ***5.1. Компани нь эрсдэлийн удирдлагын заавар болон бүтэцтэй байх ба эрсдэлийн удирдлагын үйл ажиллагааны үр дүн, хараат бус байдалд төлөөлөн удирдах зөвлөл хяналт тавина.*** | Бүрэн хэрэгжүүлсэн | Аудитын хорооны үйл ажиллагааны журмын 2.1.1-т Дотоод хяналт, эрсдлийн удирдлагыг хэрхэн хэрэгжүүлэх талаар тусгасан бөгөөд журмын хэрэгжилтэнд ТУЗ хяналт тавьж ажилладаг. Эрсдлийн удирдлагын бүтцийг бий болгоход шаардлагатай судалгаа шинжилгээний ажлын хэсэг байгуулан ажиллаж байна. | 2 | 100% |
| 19 | ***5.2. Төлөөлөн удирдах зөвлөл нь дэргэдээ эрсдэлийн удирдлага хариуцсан хороотой байхыг зорих ба уг хороо нь гурваас доошгүй тооны гишүүнтэй, дарга болон гишүүдийн олонх нь хараат бус гишүүн байна. Эрсдэлийн хорооны үйл ажиллагааны журам, бүтэц, бүрэлдэхүүнийг компанийн жилийн үйл ажиллагааны тайлан болон цахим хуудсаар дамжуулан нийтэд мэдээлж, тус хорооны хурлын ирц, хуралдсан асуудал, давтамжийн талаар тогтмол тайлагнана.*** | Хэсэгчлэн хэрэгжүүлсэн | ТУЗ-ын дэргэдэх Аудитын хорооны хэрэгжүүлэх чиг үүрэгт эрсдлийн удирдлагын талаар хийж хэрэгжүүлэх ажлын талаар тусган ажилладаг. Мөн ТУЗ болон Удирдлагын багаас эрсдэлийг тухай бүр үнэлэн холбогдох арга хэмжээг авч хэрэгжүүлдэг. Цаашид ТУЗ-ын дэргэд эрсдлийн удирдлага хариуцсан хороотой байхыг зорьж ажиллана.  | 1 | 50% |
| 20 | ***5.3. Компанийн үйл ажиллагаанд байгаль орчин, нийгмийн хариуцлага, эрүүл мэнд, аюулгүй байдлын эрсдэл байгаа эсэхийг үнэлэн нийтэд мэдээлж, тэдгээр эрсдэлийг хэрхэн удирдаж буйгаа тайлбарлана.*** | Бүрэн хэрэгжүүлсэн | \* Компанийн Гүйцэтгэх захирлын тушаалаар батлагдсан "Компанийн байгаль орчныг хамгаалах үйл ажиллагаа, түүнийг төлөвлөх, зохион байгуулах журам"-ыг мөрдөж ажилладаг.\* 2021 онд Франц улсын олон улсын аудитын “Афнор” группээс Хөдөлмөрийн эрүүл мэнд, аюулгүй байдлын менежментийн тогтолцооны ISO45001:2018 стандартыг хэрэгжүүлэгч байгууллагаар шалгарч баталгаажилтын гэрчилгээг авч, 2023 оны 08-р сар ISO45001:2018 стандартын 2 дахь удаагийн магадлан аудитыг “Мон Сертф”ХХК-ийн аудитын баг хийж гүйцэтгэсэн. Магадлан аудитын дүгнэлтээр давуу тал 3, сайжруулах боломж 8, том болон жижиг үл тохирол илрээгүй гэсэн сайн дүнтэй үнэлэгдсэн. \* 2013 онд Төрийн өмчид компаниудын дотроос анх удаа Нийгмийн хариуцлагын стратегийг батлан хэрэгжүүлж ажиллаж байсан бөгөөд цаашид уг стратегийг сайжруулан үргэлжлүүлж хэрэгжүүлэхээр төлөвлөн ажиллаж байна. \* Мөн ТУЗ болон Удирдлагын багаас эрсдэлийг тухай бүр үнэлэн холбогдох арга хэмжээг авч хэрэгжүүлдэг. | 2 | 100% |
| 21 | ***5.4. Компани нь комплайнсын хяналтын заавар болон бүтэцтэй байх ба комплайнсын хяналтын хэрэгжилтийн үр дүн, хараат бус байдалд төлөөлөн удирдах зөвлөл хяналт тавина.*** | Цаашид хэрэгжүүлж ажиллана | Комплайнс хяналтын заавар болон бүтцийг 2024 оны 1-р улиралд багтаан тодорхойлохоор ажиллаж байна.  | 1 | 50% |
| ДҮН | 6 | 75% |
| **ЗУРГААДУГААР ЗАРЧИМ. ЭРХ БҮХИЙ АЛБАН ТУШААЛТНЫ ЦАЛИН УРАМШУУЛАЛЭрх бүхий албан тушаалтны цалин, урамшууллын хэмжээ нь компанийн алсын хараа, онцлогт тохирсон, шударга, ил тод байна** |
| 22 | ***6.1. ТУЗ-ийн гишүүний цалин, урамшууллын хэмжээ, олгох хэлбэр, давтамжийг хувьцаа эзэмшигчийн хурлаар ил тод хэлэлцэж батална.*** | Бүрэн хэрэгжүүлсэн | Хувьцаа эзэмшигчдийн ээлжит хурлаар ТУЗ-ийн гишүүдийн цалин, урамшууллын хэмжээ, олгох хэлбэр, давтамж, бусад зардлыг хэлэлцэн баталдаг. | 2 | 100% |
| 23 | ***6.2. Компани цалин, урамшууллын хэмжээг тогтоох үндэслэл болсон ажил үүргийн бүрдэл хэсгүүд, ажлын гүйцэтгэлийг үнэлэх шалгуурыг цалин, урамшууллын бодлогын баримт бичигт тусгана.*** | Бүрэн хэрэгжүүлсэн | Компанийн ажилтнуудын цалин хөлс, цалингийн нэмэгдлийг бодож олгох журам, Ажилтнуудын сарын ажлын үр дүнгээр шагнал цалин олгох журам, Жилийн ажлын үр дүнгээр шагнал олгох журам, Ур чадварын нэмэгдэл олгох журмуудад ажил үүргийн бүрдэл хэсгүүд, ажлын гүйцэтгэлийг үнэлэх шалгуурыг тусгасан. | 2 | 100% |
| 24 | ***6.3. Компанийн жилийн үйл ажиллагааны тайланд гүйцэтгэх удирдлагын үндсэн цалин, шагнал бусад урамшууллыг олгох гүйцэтгэлийн шалгуурыг тусгана.*** | Цаашид хэрэгжүүлж ажиллана | ТУЗ-аас Гүйцэтгэх удирдлагатай байгуулсан гэрээний дагуу гүйцэтгэлийг жил бүр дүгнэдэг. 2023 оны компанийн жилийн үйл ажиллагааны тайланд гүйцэтгэх удирдлагын үндсэн цалин, шагнал бусад урамшууллыг олгох гүйцэтгэлийн шалгуурыг тусган тайлагнана. | 1 | 50% |
| ДҮН | 5 | 83% |
| **ДОЛООДУГААР ЗАРЧИМ. ОРОЛЦОГЧ ТАЛУУДЫН ЭРХ АШИГКомпанийн үйл ажиллагаанд оролцогч талуудын эрх ашгийг хүндэлнэ** |
| 25 | ***7.1. Компани нь ТУЗ-өөс баталсан бусад оролцогч талуудтай харилцах, хамтран ажиллах талаар бодлогын баримт бичигтэй байна. ТУЗ болон гүйцэтгэх удирдлага нь оролцогч талуудын эрх ашгийг хүндэтгэн, тэдэнтэй хамтран ажиллах байгууллагын соёлыг төлөвшүүлнэ.*** | Хэсэгчлэн хэрэгжүүлсэн | ТУЗ болон гүйцэтгэх удирдлага нь оролцогч талуудын эрх ашгийг хүндэтгэн, тэдэнтэй хамтран ажиллахад байнга анхаардаг. Цаашид оролцогч талуудтай харилцах, хамтран ажиллах бодлогын баримт бичигтэй байхыг зорьж ажиллана. | 1 | 50% |
| 26 | ***7.2. Компанийн жилийн үйл ажиллагааны тайланд оролцогч талуудтай хамтран ажиллахдаа ямар асуудалд голчлон анхаарч, ямар стратеги баримтлан хэрхэн хэрэгжүүлж ажилласан талаар тусгана.*** | Бүрэн хэрэгжүүлсэн | Компанийн үйл ажиллагааны тайланд оролцогч талуудтай хэрхэн хамтран ажилласан талаар олон нийтэд тайлагнадаг.  | 2 | 100% |
| 27 | ***7.3. Оролцогч талуудтай хамтран ажиллах, мэдээлэл солилцох, харилцах зорилгоор компанийн цахим хуудсыг үр дүнтэйгээр ажиллуулна.*** | Бүрэн хэрэгжүүлсэн | Байгууллагын бүтэц, үндсэн үйл ажиллагаа болон нийгмийн хариуцлагын хүрээнд хийгдсэн ажлуудын талаарх мэдээллийг цахим хуудсаараа олон нийтэд нээлттэй мэдээлдэг.  | 2 | 100% |
| 28 | ***7.4. Компанийн ажилтнуудын санал, хүсэлт, гомдлыг хүлээн авч шийдвэрлэх дотоод журам, нийгмийн асуудлыг шийдэх, мэргэжил дээшлүүлэх дотоод журам, ажлын төлөвлөгөөтэй байна.*** | Бүрэн хэрэгжүүлсэн | ТУЗ-аас баталсан Эдийн засаг нийгмийн хөгжлийн сангийн журам, Аюулыг илрүүлэх, мэдээлэх, залруулах журам, Сургалтын журам болон бусад журмуудад заасны дагуу жил бүр чиглэл бүрээр төлөвлөгөө гарган ажилладаг. Компанийн цахим хуудсанд улирал бүр өргөдөл гомдлыг хэрхэн шийдвэрлэсэн талаар байршуулдаг. | 2 | 100% |
| ДҮН | 7 | 88% |
| **НАЙМДУГААР ЗАРЧИМ. КОМПАНИЙН СОЁЛТУЗ-ийн гишүүд компанид бизнесийн ёс зүйн өндөр хэм хэмжээг тогтоож, өөрсдөө манлайлан гүйцэтгэх удирдлага, ажилтнуудад мөрдлөг болгоно** |
| 29 | ***8.1. Компанийн үнэт зүйлс, алсын харааг оновчтой тодорхойлж, хууль ёсны, ёс зүйтэй, хариуцлагатай үйл ажиллагаа явуулах зорилгоор ТУЗ нь ёс зүйн дүрмийг батлан, нийтэд мэдээлж, хэрэгжилтэд нь хяналт тавина.*** | Хэсэгчлэн хэрэгжүүлсэн | Гүйцэтгэх захирлын 2021 оны 04-р сарын 28-ны өдрийн А/95 тоот тушаалаар "Ёс зүйн дүрэм"-ийг шинэчлэн баталсан. Цаашид 2024 оны 1-р улиралд багтаан ТУЗ-өөс ёс зүйн дүрмийг сайжруулан шинэчлэн батлахаар ажиллаж байна. | 1 | 50% |
| 30 | ***8.2. Аливаа хууль бус үйлдэл болон ёс зүйн зөрчлийг ТУЗ, эсвэл түүний дэргэдэх холбогдох хороонд мэдээлэх "шүгэл үлээгчийн" тогтолцоотой байна.*** | Цаашид хэрэгжүүлж ажиллана | Ёс зүйн дүрмийн 5 дахь хэсэгт "Ёс зүйн зөрчлийн талаар мэдээлэх" талаар тусгасан байдаг. Цаашид шүгэл үлээгчийн тогтолцоотой болохыг зорин ажиллана. | 1 | 50% |
| 31 | ***8.3. Ёс зүйн дүрмээр авлига, албан тушаалын гэмт хэргээс ангид байх болон улс төрийн үйл ажиллагааг дэмжих, /дэмжихгүй байх/ хандив өргөх /өргөхгүй байх/ талаар зохицуулна.*** | Цаашид хэрэгжүүлж ажиллана | Цаашид 2024 оны 1-р улиралд багтаан ТУЗ-өөс ёс зүйн дүрмийг сайжруулан шинэчлэн батлахаар ажиллаж байна. Уг дүрэмд авлига, албан тушаалын гэмт хэргээс ангид байх болон улс төрийн үйл ажиллагааг дэмжих, /дэмжихгүй байх/ хандив өргөх /өргөхгүй байх/ талаар тусгана. | 1 | 50% |
| ДҮН | 3 | 50% |
| **ЕСДҮГЭЭР ЗАРЧИМ. ХУВЬЦАА ЭЗЭМШИГЧДИЙН ЭРХКомпани болон ТУЗ нь хувьцаа эзэмшигчдийн эрхийг хүндэтгэн тэгш хандаж, мэдээлэл авах болон эрхээ хэрэгжүүлэх бололцоогоор бүрэн хангана** |
| 32 | ***9.1. Компани хөрөнгө оруулагч болон бусад оролцогч талуудад зориулан өөрийн үйл ажиллагаа, санхүүгийн байдал, засаглалын зохион байгуулалт, гүйцэтгэлийн үр дүнгийн талаарх мэдээллийг цахим хуудсаараа дамжуулан тухай бүр хүргэнэ.*** | Бүрэн хэрэгжүүлсэн | Компани нь өөрийн цахим хуудсанд мэдээ мэдээлэл, тайлангуудыг тухай бүр оруулан мэдээлдэг. | 2 | 100% |
| 33 | ***9.2. Компани хөрөнгө оруулагчидтай харилцах хөтөлбөртэй байх ба хөрөнгө оруулагчидтай харилцах, мэдээлэл солилцох цахим сувгийг хөгжүүлнэ.*** | Цаашид хэрэгжүүлж ажиллана | Компани хөрөнгө оруулагчидтай харилцах хөтөлбөрийг боловсруулан ажиллахаар төлөвлөн ажиллаж байна.  | 1 | 50% |
| 34 | ***9.3. Компани хувьцаа эзэмшигчийн хувьцаа эзэмшигчдийн хуралд оролцох, санал гаргах, санал өгөх,  мэдээлэл авах зэрэг хууль ёсны эрхээ хэрэгжүүлэх бололцоо, нөхцөлийг бүрдүүлнэ.*** | Бүрэн хэрэгжүүлсэн | Компани нь жил бүрийн Хувьцаа эзэмшигчдийн хурлыг зохион байгуулахдаа Санхүүгийн зохицуулах хорооноос баталсан тогтоолыг мөрдлөг болгон ажилладаг.  | 2 | 100% |
| 35 | ***9.4. Компанийн үйл ажиллагааны чиглэл, өмчлөлийн бүтэцтэй холбоотой асуудлаар хувьцаа эзэмшигчдийн санал өгөх эрхээ хэрэгжүүлэхэд нь онцгойлон анхаарна.*** | Бүрэн хэрэгжүүлсэн | Компанийн үйл ажиллагааны чиглэл, өмчлөлийн бүтэцтэй холбоотой асуудлаар хувьцаа эзэмшигчдийн санал өгөх эрхээ хэрэгжүүлэхэд нь анхаарч ажилладаг. | 2 | 100% |
| 36 | ***9.5. Компани болон хувьцаа эзэмшигчдийн нийтлэг ашиг сонирхол зөрчигдөхөөс сэргийлэх зорилгоор сонирхлын зөрчилтэй хэлцэл хийх журамтай байх ба түүний хэрэгжилтийг нийтэд мэдээлнэ.*** | Бүрэн хэрэгжүүлсэн | Компанийн дүрэмд заасны дагуу их хэмжээний хэлцэл, сонирхлын зөрчилтэй хэлцэл хийх үйл ажиллагааг Компанийн тухай хуульд заасны дагуу зохион байгуулж хэрэгжүүлж байна. Цаашид Сонирхлын зөрчилтэй хэлцэл хийх журамтай байхаар зорин ажиллана. | 2 | 100% |
| ДҮН | 9 | 90% |
| **НЭГДСЭН ДҮН** | 58 | 79% |